**ÄMMAEMAND TASE 6 TAOTLEJA ENESEANALÜÜS**

**Eneseanalüüsi eesmärk on peegeldada ämmaemanda isikliku kutsealast arengut, hoiakuid, suhtumist ning teadmiste ja tegevuste omavahelist integreerimist igapäevases praktikas**. Esmataotleja eneseanalüüsis seob ämmaemand oskuslikult oma isikuliku eneseanalüüsi juhtumianalüüsiga, luues lõimunud terviku praktika ning teooria vahel.

Eneseanalüüsi koostamisel lähtu üldoskustest, kohustuslikest kompetentsidest ja läbivatest kompetentsidest ning viimase viie aasta töökogemusest. Vaata ka taotletava pädevuse kutsestandardit, kus on kirjeldatud tegevusnäitajad. Lähtu eneseanalüüsis ka hindamisstandardist ja hindamiskriteeriumitest. Eneseanalüüsimisel on abiks toetavad küsimused. Juhtum toetab Sinu eneseanalüüsi kirjutamist ning oluline on juhtumit analüüsida nii, et väljenduks mida sellises olukorras teeksid, millele tähelepanu pööraksid ning millistele juhenditele, õigusaktidele jm-le oma töös toetud. Juhtumis tuleb kõiki kompetentsi osasid analüüsida ja tegevusi kirjeldada, k.a nendes valdkondades milles Sa igapäevaselt ei tööta.

Eraldi lehel on välja tood hindamiskriteeriumid, millest juhindub hindamiskomisjon. Eneseanalüüsi loevad vähemalt kaks üksteisest sõltumatut hindamiskomisjoni liiget. Taotleja töö on nende jaoks anonüümne, see tähendab et neil puudub informatsioon taotlejs nime, töökoha jm suhtes. Kõik informatsioon, mida hindamiskomisjoni lugejad taotlejast saavad, on see mida taotleja siin eneseanalüüsis enda kohta on kirjutanud.

**Eneseanalüüsi vormistamine:**

Töö sisuline maht on 15–20 lehekülge. Töö tekst vormistatakse “Times New Roman” kirjastiilis, tähe suurusega 12, rööpjoonduses, reavahega 1,5. Töö vormistatakse PDF-i failina. Töö kirjutatakse ladusas selges eesti keeles ning erialaste lühendite kasutamisel pannakse esmakordsel mainimisel täissõna sulgudesse (näiteks NKN (nahakontakt)). Kirjutamisel kasutatakse korrektset terminoloogiat (näiteks mekoniaalne lootevesi mitte roheline lootevesi) ning diagnoose vastavalt RHK-s kehtivatele diagnoosidele. Ladina keele kasutamisel veendu, et oled kirjutanud korrektselt.

Iga kohustusliku kompetentsi juures on vaja kasutada vähemalt 4 selle valdkonnaga seotud kehtivat juhendit kehtivad või muud tõenduspõhist materjali, mis on avaldatud viimase 10 aasta jooksul. Läbivate kompententside juures tuleb nimetada vähemalt 6 hetkel kehtivat õigusakti. Viitamisel kasutatakse otse linki juhendile või määrusele. Selle jaoks tehakse tekstis vastav juhend või määrus lauses aktiivseks ning parema hiireklõpsuga valitakse „Link“. Kui kasutad mõnda teist allikat, mille lingile viitamine võimalik ei ole, siis pane sulgudesse algallika autor(id), allika pealkiri, avaldaja ja allika avaldamise aasta (Nt. Torloni MR, Betran AP, Souza JP, Widmer M, Allen T et al. Classification for cesarean section: a systematic review. Plos One, 2011). Tea, et plagiaat on eneseanalüüsis see, kui kasutatakse võõraste teoste, juhendite, allikate avaldamist enda omadena nendele viitamata.

**Hindamiskriteeriumid:**

|  |  |  |  |
| --- | --- | --- | --- |
|  | **Kutse ei omistata** | **Vestlus või eneseanalüüsi täiendamine** | **Kutse omistatakse** |
| Eneseanalüüs | Puudub oma tegevuse analüüs valdkondades iseseisvalt ämmaemanda pädevusest tulenevalt. Analüüsitud on üldist tegevust või peamiselt toimub suunamine teise spetsialisti juurde. | Kõik kompetentsid ei ole kirjeldatud ja/või osaliselt kirjeldatud, isiklik tegevus ja eneseareng üksikutes valdkondades, tõenduspõhise materjali vähene sidumine eneseanalüüsiga. | Kõik kompetentsid on kirjeldatud, selgelt on aru saada isiklik tegevus ja eneseareng, teooria ning praktika lõimuvad, tõenduspõhine materjal selgelt seotud eneseanalüüsiga. |
| Patsiendi- ja/või kliendikesksus | Eneseanalüüsist ei selgu, kuidas taotleja näeb patsiendi- ja/või kliendikesksust oma igapäevases tegevuses: kaasamine, teadlik nõustamine, õigusloome jm. | On osaliselt kirjeldatud nii vajadused kui ka arenguvõimalused, kuid puutuduvad viited juhenditele/õigusaktidele. | Patsiendi/kliendikesksus on eneseanalüüsi osa, kirjeldatud on nii vajadusi kui arendusvõimalusi, kasutatud on sobivaid allikaid. |
| Eetilised lähtekohad | Puudub seos väärtushinnangute ja hoiakutega ämmaemanduse valdkonnas nii praktikas kui kutsealases vaates. | Eetilised lähtekohad ei ole seostatud eneseanalüüsiga, vaid nimetatud mõned hoiakud ja väärtushinnangud, mida tuleb järgida. | Eetilised lähtekohad on eneseanalüüsis läbivad, kirjeldatud on nii hoiakud kui väärtushinnangud, mida on seotud nii patsiendi kui interdistsiplinaarse meeskonnaga. |
| Juhtumi analüüs | Juhtumit on analüüsitud alla 50%. | Juhtumit on osaliselt (alla 75%) integreeritud eneseanalüüsi erinevatesse tegevusnäitajatesse. | Juhtumi üle on taotleja arutlenud ja integreerinud kõikidesse tegevusnäitajasse, mida juhtum sisaldab. Pakub välja omapoolseid lahendusi ja mõttekäike teatud situatsioone lahendada. |
| Töö maht | Rohkem kui 21 lehekülge või vähem kui 9 lehekülge. | Rohkem kui 15 lehekülge ning esineb mitmeid kordusi. | 15–20 lehekülge. |
| Keelekasutus | Töös esineb palju terminoloogilisi vigu, tekst on kohati mõistetamatu. Kasutatud diagnoosid ei ole vastavuses kehtivate RHK diagnoosidega. | Esineb üksikuid terminoloogilisi vigu, esineb kõnekeelt, tekst hüplik ning raskesti arusaadav. Kasutatud diagnoosid on kirjutatud korrektselt, vastavalt RHK diagnoosidele. | Keeleliselt selge ja ladus lugemine, tekst on loogilise ülesehitusega. Kasutatud diagnoosid on kirjutatud korrektselt, vastavalt RHK diagnoosidele. |
| Viitamine | Esineb plagiaat, viited kasutatud allikatele puuduvad. Viited ei ole õigetele juhenditele või õigusaktidele. Kasutatud allikad on aegunud. | Läbivates kompetentsides <6 õigusakti, igas kohustuslikus kompetentsis <4 juhendi. Viited on kehtivad. | Läbivates kompetentsides vähemalt 6 õigusakti, igas kohustuslikus kompetentsis vähemalt 4 juhendit. Allikad on kehtivad. |

|  |  |
| --- | --- |
| **ÜLDKOMPETENTSID** |  |
| **Õppimine, enesejuhtimine ja lävimine** |  |
| 1. Kirjelda, kuidas saaks ämmaemandusabis kvaliteeti tõsta ning millist rolli näed endas kvaliteedi säilitamises ja tõstmises? (sh teadmiste jagamine kolleegidega) 2. Analüüsi oma praktikas esinenud konfliktsituatsiooni meeskonnas ja selle lahendamist. 3. Täida tabel ja too välja 6 erialast koolitust, millel oled viimase viie aasta jooksul osalenud (seoses kohustuslike kompetentsidega) ja kuidas rakendad saadud teadmisi. |  |
| **ENESEANALÜÜSI KOOSTAMINE** |
|  |

|  |  |  |
| --- | --- | --- |
| **Koolituse nimi:** | **Kompentents(id), mida koolitus arendas:** | **Kuidas saadud teadmiseid rakendad:** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| **LÄBIVAD KOMPETENTSID** |
| 1. Analüüsi oma tegevuses biopsühhosotsiaalse hoolduse läbiviimist, sh seksuaalvägivalla korral. 2. Too näiteid oma sagedamatest olukordadest oma töös, mille korral suunad ja/või kaasad teisi spetsiliste (nimeta spetsialist(id)). 3. Analüüsi oma tegevuses sagedasemaid tervisedenduse ja/või sünnitusabi ja/või günekoloogia valdkonna ennetustegevusi, sh immuniseerimine. 4. Analüüsi oma tegevuses erinevate ravimite määramist, manustamist ja tõhusust. 5. Analüüsi olukordi, kus oled läbiviinud grupi ja/või paarinõustamist. 6. Too näiteid oma tegevuse dokumenteerimisest 7. Nimeta vähemalt 6 õigusakti koos lühikese selgitusega, mis juhivad Sinu tööd igapäevaselt. |
| **ENESEANALÜÜSI KOOSTAMINE** |
|  |

|  |  |
| --- | --- |
| **KOHUSTUSLIKUD KOMPETENTSID:** |  |
| **Tervisekasvatus, pereplaneerimine ja antenataalne hooldus** |  |
| 1. Analüüsi oma teadmiseid, oskuseid ja hoiakuid tervisekasvatuse, pereplanneerimise ja antenataalset hooldust pakkudes (*integreeri juhtumianalüüs oma eneseanalüüsi ning tööpraktikasse).* 2. Too välja, mis soodustab ning mis raskendab Sul selles valdkonnas kliendikeskset ämmaemandateenuse pakkumist. 3. Kirjelda, milliseid arenguid oled selles valdkonnas viimase viie aasta jooksul tähendanud ning millised on su ootused selle valdkonna edasiseks arenguks. |  |
| **JUHTUM** *(Palun kopeeri juhtumist see osa siia, mida analüüsid)* |
|  |
| **ENESEANALÜÜSI KOOSTAMINE** |
|  |

|  |  |
| --- | --- |
| **Ämmaemandus sünnituse korral** |  |
| 1. Analüüsi oma teadmiseid, oskuseid ja hoiakuid sünnitusel, platsentaarperioodi juhtimisel, sünnitusteede revisioonil, varasel sünnitusjärgsel perioodil ning vastsündinu hooldusel sünnijärgselt (*integreeri juhtumianalüüs oma eneseanalüüsi ning tööpraktikasse).* 2. Too välja, mis soodustab ning mis raskendab Sul selles valdkonnas kliendikeskset ämmaemandateenuse pakkumist. 3. Kirjelda, milliseid arenguid oled selles valdkonnas viimase viie aasta jooksul tähendanud ning millised on su ootused selle valdkonna edasiseks arenguks. |  |
| **JUHTUM** *(Palun kopeeri juhtumist see osa siia, mida analüüsid)* |
|  |
| **ENESEANALÜÜSI KOOSTAMINE** |
|  |

|  |  |
| --- | --- |
| **Naise, vastsündinu, imiku ja pere järjepidav hooldus** |  |
| 1. Analüüsi oma teadmiseid, oskuseid ja hoiakuid naise elukaare- ja sünnitusjärgsel perioodil -, vastsündinu (sh haige vastsündinu)-, imiku – ja pere järjepideva hoolduse pakkumisel (*integreeri juhtumianalüüs oma eneseanalüüsi ning tööpraktikasse).* 2. Too välja, mis soodustab ning mis raskendab Sul selles valdkonnas kliendikeskset ämmaemandateenuse pakkumist. 3. Kirjelda, milliseid arenguid oled selles valdkonnas viimase viie aasta jooksul tähendanud ning millised on su ootused selle valdkonna edasiseks arenguks. |  |
| **JUHTUM** *(Palun kopeeri juhtumist see osa siia, mida analüüsid)* |
|  |
| **ENESEANALÜÜSI KOOSTAMINE** |
|  |